ཚ་ཁོག་ཤང་གི་ཧི་ཕིང་གྲོང་སྡེ་བཞི་པའི་སྟོད་དུ་ཆགས་པའི་རི་དེའི་སྐེད་པ་ནས་འབབ་པའི་ཆུ་དེ་ནི་རྒྱལ་བ་ཀརྨ་པ་གནས་འདིར་ཕེབས་དུས་ཁ་སྐོམ་པས་བྲག་ཕུག་ནས་བཏོན་ཏེ་ཇ་བསྐོལ་ནས་བཞེས་པ་དང་།རྗེས་སུ་དེའི་ཤུལ་ན་ཇ་ཤིང་ཞིག་འཁྲུངས་ཏེ་ད་ལྟར་ཇ་ལོ་སྔོ་སེང་སེང་ཡོད་ལ།བྲག་ཕུག་ནང་ཟངས་དེམ་ཞིག་ཀྱང་སྦས་ཡོད།རི་བོ་དེའི་རྒྱབ་ན་བླ་མ་ལུང་ཞེས་པར་ཀརྨ་པའི་མཚམས་ཁང་ཡོད་པས་མ་ཚད་བྲག་ངོས་སུ་བོད་ཡིག་ཀྱང་མང་པོ་མཇལ་རྒྱུ་ཡོད་ཟེར།གྲོང་མི་ཚོས་བསྟན་ཕྱོགས་སུ་ལྟ་དུས་དངོས་གནས་དར་དཀར་པོ་ཐུར་དུ་དཔྱངས་པ་འདྲ་བོའི་ཆུ་ཕྲན་ཞིག་བཞུར་ཡོད་ལ་འགོ་ཁུངས་སུ་ཤིང་སྡོང་ཞིག་ཀྱང་མཐོང་ཐུབ།